ચાર વર્ષ પહેલા મારકાના સ્ટેડિયમમાં જર્મની સામે પરાજય અંગે બોલતા મેસ્સીએ કહ્યું હતું કે તે પરાજયનો ઘા હજી પણ તાજો જ છે અને હંમેશા રહેશે. અમે અમારૂ સ્વપ્ન સાકાર કરવાની ઘણા નજીક હતા, પરંતુ આ ફૂટબોલ છે. હંમેશા શ્રેષ્ઠ ટીમ જ જીતતી નથી. અમે તેને સ્વીકારી લીધું છે અને હવે તેનાથી આગળ વધી ગયા છીએ. હું રડ્યો હતો, અમે રડ્યા હતા અને વર્લ્ડ ચેમ્પિયન બનવાનું સ્વપ્ન જોતો આર્જેન્ટિનાનો પ્રત્યેક નાગરિક રડ્યો હતો. તેની પીડા હજી પણ છે.